Google 



This is a digital copy of a book that was prcscrvod for gcncrations on library shclvcs bcforc it was carcfully scannod by Google as part of a project 

to make the world's books discoverablc onlinc. 

It has survived long enough for the copyright to cxpirc and tbc book to cntcr tbc public domain. A public domain book is one that was never subject 

to copyright or whose legal copyright term has expircd. Whcthcr a book is in tbc public domain may vary country to country. Public domain books 

are our gateways to the pást, representing a wealth of history, cultuie and knowledge that's often difficult to discovcr. 

Marks, notations and other maiginalia present in the originál volume will appear in this flle - a reminder of this book's long journey from the 

publishcr to a library and finally to you. 

Usage guidelines 

Google is proud to partner with libraries to digitize public domain materials and make them widely accessible. Public domain books belong to the 
public and we are merely their custodians. Nevertheless, this work is expensive, so in order to keep providing this resource, we have taken steps to 
prevent abuse by commercial parties, including piacing lechnical restrictions on automated querying. 
We alsó ask that you: 

+ Make non-commercial use ofthefiles We designed Google Book Search for usc by individuals, and we request that you use these files for 
personal, non-commercial purposes. 

+ Refrainfivm automated querying Do nol send automated queries of any sort to Google's system: If you are conducting research on machine 
translation, optical character recognition or other areas where access to a laige amount of text is helpful, please contact us. We encourage the 
use of public domain materials for these purposes and may be able to help. 

+ Maintain attributionTht GoogXt "watermark" you see on each flle is essential for informingpeopleabout this project and helping them lind 
additional materials through Google Book Search. Please do not remove it. 

+ Keep it legal Whatever your use, remember that you are responsible for ensuring that what you are doing is legal. Do not assume that just 
because we believe a book is in the public domain for users in the United States, that the work is alsó in the public domain for users in other 
countiies. Whether a book is still in copyright varies from country to country, and we can'l offer guidance on whether any speciflc use of 
any speciflc book is allowed. Please do not assume that a book's appearance in Google Book Search means it can be used in any manner 
anywhere in the world. Copyright infringement liabili^ can be quite severe. 

About Google Book Search 

Google's mission is to organize the world's information and to make it universally accessible and useful. Google Book Search helps rcaders 
discovcr the world's books while helping authors and publishers reaeh new audienees. You can search through the full icxi of this book on the web 

at |http: //books. google .com/l 




MAGYAR JOGÁSZEGYLETI ÉRTEKEZÉSEK. 



xxnv. 



IV. KÖTET. 1, FÜZET, 



f f 



A POLGÁRI bírósagok 



t f u 



SZERVEZÉSÉBŐL. 



IBTA 



TÓTH GÁSPÁR. 



FELOLVASTATOTT A JOGÁSZEGYLET 1887 FEBR. 14-éN TARTOTT TEUES ÜLl^SÉBEN. 










BUDAPEST 



FRANKLIN-TÁRSULAT KÖNYVNYOMDÁJA. 



1887. 



/\r 






A polgári bíróságok szervezésének kérdése olyannyira 
kihat az igazságszolgáltatási viszonyokra, hogy annak minden 
oldalról való megvilágítása szerfölött kívánatos. 8 habár hely- 
zetemet nagyon megnehezíti azon körülmény, hogy előttem e 
kérdésről kiváló szaktekintélyek nyilatkoztak^ mindazáltal nem 
lesz fölösleges talán, ha a kérdéshez, ennek tüzetesebb földerí- 
tése végett, én is hozzá szólok ; törekedni fogok, hogy türelmü- 
ket minél rövidebb ideig vegyem igénybe. 

Szólni készt főleg azon körülmény, hogy eddigelé az egyes 
és társas birói hatáskör között fölállítandó határvonalt kellőleg 
megjelölve nem látom, holott ezen határvonal pontos megjelö- 
lése képezi szerény nézetem szerint a bírósági szervezés kérdé- 
sének súlypontját. 

A vélemények megegyezni látszanak abban, hogy egyes 
hiró elé csupán azon ügyek utaltassanak, melyek : 

a) egyszerűbbek, 

b) csekélyebb értékűek, 

c) gyors elintézést igényelnek. 

A hatáskörnek ily alapon való megállapítása azonban szer- 
fölött határozatlan, mert a fölállított ismérvek mindegyike oly 
ruganyos, hogy a hatáskörnek legszűkebb körre szorításával ép 
úgy összhangba hozható, mint annak a legtágabb térre való 
kiterjesztésével. 

Ha ugyanis az egyszerüebbeknek nevezett ügyeket egyes 
biró elé kívánjuk utalni, vagy meg kell határoznunk az « egy- 
szerű űgy» fogalmát, vagy taxatíve kell elősorolnunk mindazo- 
kat az ügyeket, melyeket egyszerűeknek vélünk. Állítsuk föl az 

« egyszerű ügy* fogalmát akként, hogy ilyennek tekintendő 
minden ügy^ mely könnyen tisztába hozható, vájjon meg lesz-e 
ezzel az egyes birói hatáskör akként jelölve, hogy ahhoz kétség 
ne férjen? Az ügy tisztába hozatalának kérdése könnyü-e vagy 
nehéz ? ez a legtöbb esetben egyéni felfogás dolga. Van számos 
biró, a ki a legbonyolultabbnak látszó kérdést is a legnagyobb 
könnyűséggel oldja meg, van ismét számos oly biró is, a ki a 
könnyűnek látszó, vagy könnyűnek nevezhető kérdés megoldá- 
sánál is nehézségekbe ütközik, melyeket leküzdeni alig képes. 
S aztán midőn az ügy a biró elé kerül, miből lehessen azt föl- 
ismerni, hogy az könnyen tisztába lesz hozható ? A kereső fél 
oly tisztán terjeszti elő ügyét, hogy azt kellene hinnünk, misze- 
rint az minden nehézség nélkül tisztába fog hozatni, 3 ime, 
midőn az ellenfélkifogásaitelőterjesztette, kénytelenek vagyunk 
belátni, hogy a könnyen tisztába hozhatónak vélt ügy bonyo-) 
lulttá vált. 

Ha pedig az egyszerű ügyeket taxative akarnók elősorolni, 
ama kérdésre kellene mindenekelőtt válaszolnmik : a tételes jog 
melyik ágához tartozó ügyek tekinthetők egyszerűeknek ? azok-e, 
melyeknek a jogalapja a kötelmi jogban, a dologi jogban, az 
örökjogban, vagy a családjogban gyökerez? A felelettel hamar 
elkészülünk. 

Tagadhatlan ugyanis, hogy a jogélet minden terén lehet- 
nek könnyebben, de lehetnek nehezebben tisztába hozható 
ügyek is, s igy eredménykép bizvást kimoxidhatjuk, hogy a 
birói hatáskör kérdésének eldöntésénél, a társas birói és egyes 
birói hatáskör közötti határvonal megállapításánál az ügyeknek 
könnyebben vagy nehezebben lehető tisztába hozatala figye- 
lembe nem vehető, mert a tisztába hozatal mikéntjét előre látni 
B igy concrét módon a priori kifejezésre juttatni nem lehet. 

Áttérve az ügyek értékére, a « csekélyebb érték* nagyon 
viszonylagos fogalom. Százezrekre tehető azok száma, kiknél 
egy-két száz forint nagy vagyon, míg másoknál ugyanily összeg 
elenyésző csekélység. Bármily összegben állapítsuk is meg tehát 
az egyes birói hatáskör határát, a népek millióinak ügyei a 
csekélyebb érték révén kivétel nélkül egyes biró elé kerülnek, 
holott nekik ama néhány száz forint, mely fölött a biró ítélni 
hivatva leend, nem csekély értéket, hanem egész vagyont kép- 



Akisei. S aztán bármily összeget fogadjunk el a bírói hatáskör 
határául, mindig önkényesen fogunk eljárni, mert a határ gya- 
nánt fölállított összeget semmiféle elvi vagy jogi okkal nem 
támogathatjuk. Önkényesen vétetett föl a régi perrendtartásba 
a 300 forint, önkényesen a novellába az 500 forint s a mily 
alapon és okon fölvétetett az egyes birói hatáskör határául 
500 forint, ép oly okokkal lenne támogatható 600—800—1000 
Tagy akár 2000 forint, söt bármily magas összeg. Nem vonható 
ugyanis kétségbe, hogy a controvers kérdések egész serege me- 
rülhet föl valamely 100 forintos perben épen úgy, mint ezrekért 
folyamatban levő perben s viszont mindnyájunk tapasztalata 
igazolja, hogy az ezrek iránt folyamatba tett perek is számta- 
lanszor legkevésbbé sem bonyolultak. De az sem vonható két- 
ségbe, hogy a biró ugyanazon törvények és eljárási szabályok 
figyelemmel tartása mellett dönti el a 100 forintos, mint az 
1000 forintos pert, s így ha képesnek tartjuk a kisebb értékű 
iigy eldöntésére, nincs ok, mely miatt öt a nagyobb értékű űgy 
eldöntésére képtelennek mondhatnók, mert hisz a birói minő- 
sítés nem az ügyek értékére való tekintettel határoztatik meg. 

Szóval az érték a birói hatáskör megállapításának krité- 
riumául nem szolgálhat viszonylagosságánál fogva, s még azért 
sem, mert a határösszeg, bármily nagyra vagy bármily kicsire 
tétessék is ez, jogi okokkal nem támogatható. 

Hátra maradna még a gyorsabb elintézés szükségessége. 
Azt hiszem, hogy velem együtt mindenki el fogja elismerni, 
hogy saját ügyét minden ügyfél olyannak tekinti, a mely gyors 
elintézést igényel, s ha a kérdést a jogállam szempontjából 
mérlegeljük, okvetlenül az ügyfélnek kell igazat adnunk, mert 
hisz a jogállam egyik ismérve a jó igazságszolgáltatás, s hogy 
ez nem jó, ha nem gyors, ez bővebb megokolásra nem szorul. 
Ebből pedig következik, hogy a birói hatáskör megállapításánál 
a gyorsabb vagy kevésbbé gyors elintézés szükségessége alapul 
nem vehető, minthogy a föltétel az, hogy minden ügy lehető 
gyorsan intéztessék el. 

Az előadottak tanúsítják, hogy a birói hatáskör megálla- 
pításánál sem az ügyek egyszeriisége, sem az érték, sem a gyors 
elintézés szüksége alapul el nem fogadható s azok alapul elfo- 
gadása elvi okokkal nem támogatható. Oly alapot kell tehát 



keresnünk, mely kevésbbé ingatag, mely nem csupán opportu- 
nítási, hanem elvi okokkal is támogatható. 

Általános a nézet, hogy oly perek, melyeknél a pertírgy 
értéke 500 forintot meg nem halad, úgy mint eddig, egyes biró 
elé utasítandók. 

Ha áll az, s hogy áll, azt kétségbe senki sem vonhatja, 
hogy az állam minden polgárát egyenlő jogok illetik meg, akkor 
állania kell annak is, hogy az állam minden polgára egyénié 
jogvédelemre tarthat igényt. Ebből pedig következik, hogy s 
jogvédelem az azonos természetű ügyekben nem lehet másféle 
a szegénynél, ismét másféle a gazdagnál. A vagyonjogi pereket 
tehát érték szerint osztályozni nem szabad, hanem vagy mind- 
annyi vagyonjogi pert az egyes biróság elé kell utasítani, vagy 
pedig ha az egyes birói eljárásban garantia nincs, akkor a 
vagyonjogi perek egyáltalán mind társas biróság elé utasí- 
tandók. 

Vagy megbízunk az egyes biró eljárásában az enyém és 
tied kérdését szabályozó vagyonjogi pereknél, vagy nem ; ha 
megbízunk, nincs ok, miért bizzunk benne csak 500 forint érték 
erejéig? ha pedig nem bízunk benne, akkor miért koczkáztatjuk 
a pereket 500 forint érték erejéig? Hány ezer és ezer ember 
van, kinek az 500 forint érték egész vagyonát képezi ? Szabad 
ezeknek egész vagyonát bizonytalan jogvédelemnek kitenni? 
Ha pedig az egyes birói jogvédelem nem bizonytalan koczká- 
zat, akkor az az azonos természetű vagyonjogi pereknél átalá- 
nosítandó. 

Nézzük pcldául az adóssági, vagy a kártérítési pereket 
Nem szerfölött visszás dolog-e az, hogy 500 forint értékig az 
egyes bírót ítélni hivatottnak tartjuk, 501 forintnál azonban, 
daczára az azonos jogalapnak, daczára a tételes törvény azonos 
intézkedéseinek, daczára az eljárási szabályok azonosságánál 
és a biró azonos képesítettségének, decretáljuk, hogy itt már 
hatásköre megszűnik, mert egy forinttal többről van szó. 

Vagy nézzük a váltó- ügyeket. A szóbeliség alapján készült 
Emmer és PLÓsz-féle javaslatok 500 frt értékig a váltó-ügyeket 
is egyes biró elé utalják s ezt nagyon helyesen teszik, mert ba 
valamely ügynél lehet az eljárás és elintézés egyszerűségéről, 
a tisztába hozatal könnyüségéről szó, a váltó-ügyek kétségkívül 



azok közé sorozandók, mert hisz itt az esetek legtöbbjében alig 
van másról szó, mint csupán is egyedül arról, meg vannak-e 
a biró elé terjesztett váltón mindazon alaki kellékek, melyeket 
a váltótörvény elöir ? s a szerint, a mint erre a felelet igen vagy 
nem , döl el az ügy. Nem az volna-e már most szerfölött külö- 
nös, hogy az egyes biró 500 forintig hivatva lenne eljárni^ ezen 
felül azonban már nem, holott a váltónak vizsgálat tárgyát 
képező alaki kellékei 500 forinton felül egy jotával sem külöm- 
b őznek az 500 forinton aluliaktól? 

Mindezen okok eredményeként nem constatálható más, 
mint csupán és egyedül az, hogy a vagyonjogi perek első fokon 
általán egyes birói ellátásban részesítendök. 

Minthogy az egyes birói rendszer ellen számos és tekinté- 
lyes oldalról aggályok emeltettek, engedje meg a t. teljes-ülés, 
hogy ezen aggályokkal is foglalkozzam. 

A társas birói rendszer védői azt mondják : 1 . hogy a füg- 
getlenség, alaposság, biztos Ítélőképesség, sokoldalú tapasztalás, 
tudomány, jog- és törvényismereti tájékozottság csak a társas 
biróságnál található föl ; ennek azonban ellene mond, neveze- 
tesen nálunk, azon körülmény, hogy a társas birói qualificatio 
az egyes biróival teljesen azonos, tehát a tudomány és törvény- 
ismeret tekintetében külömbségről nem lehet szó ; a mi pedig 
az Ítélőképességet és tapasztalást illeti, ez individuális dolog. 
Lehet valaki a külvilágtól nyert benyomások iránt többé vagy 
kevésbbé fogékony, e szerint gyűjt több vagy kevesebb tapasz- 
talatot, egyiknek több, másiknak kevesebb alkalma van hozzá, 
az Ítélőképesség, a judicium pedig változik a szerint, kisebb 
vagy nagyobb észbeli tehetsége van-e egyiknek, mint a másik- 
nak? azonban azon körülmény, hogy egyik társas birósá^; tagja, 
a másik pedig egyes biró, sem a tudományosságra, sem az itélo- 
tehetségre, sem a tapasztalás mennyi- és milyenségére absolute 
semmiféle befolyást sem gyakorol ; sőt ha figyelembe veszszük 
azon körülményt, hogy Európában a társas bíróságok száma 
1107, az egyes bíróságoké ellenben 11,243, el kell ismernünk, 
hogy a tízszer oly nagy számú egyes bíróság elé az ügyeknek 
tetemesen nagyobb száma kerülj mint a tizedrésznyi oly nagy 
ezámu társas biró elé s így, a mi a tapasztalás-szerzést, gyakor- 
lottságot és itélőtehetség-fejlesztést illeti, az egyes bírónak bő 

alkalma van mindezeket sokkal nagyobb mértékben megsze- 
rezni, mint a társas birónak^ 

2. Védik a társas biróságot, mert egyes személyt nem ne- 
héz megnyerni; az önkény és megvesztegetés egyes bírónál 
nagyobb sikerre számithat, mint a testületnél. Utalok a bűnügyi 
statistika adataira. Megnyugvással mutathatunk birói karunkra, 
melyhez még a gyanú árnyéka se férhet , okul tehát nem hoz- 
ható föl a szervezet kérdésének megoldásánál a megveszteget- 
hetőség. 

3. Hogy a coUegium kiválóbb tagjai jótékony befolyást 
gyakorolnak a szellemileg kevésbbé képzettekre, a jobbak túl- 
súlya paralysálja a gyengébbek befolyását, a helyes nézet győ- 
zelme elősegíttetik, az indokolatlan határozatok meggátoltat- 
nak, hogy a társas bíróságok a tudományos gyakorlat gyülhelyei 
és a magasabb tekintély képviselői stb., mindezek teljesen 
indokolatlan puszta állítások, mit majd statistikai adatokkal 
fogok illustrálni. 

4. Végül Feuebbaoh és Mittebmaieb azon állításával szem- 
ben, hogy egyes bíróság csak zsarnok kormányrendszerek alatt 
dívik, ellenben művelt és alkotmányos népeknél a collegiumok- 
nak kénytelen a tért átengedni, elég Angliára, a szabad intéz- 
mények mintaképére utalnom és a czáfolat teljes. Anglia noiel- 
lett, hol az egyes bírósági rendszer az uralkodó, látjuk még 
Portugáliát, Dániát, Svéd- és Norvégországot, melyek ha nem is 
mind par éxcellence alkotmányos államok, de semmiesetre sem 
állanak zsarnoki kormányrendszer uralma alatt ; ellenben lát- 
ják azt is, hogy coUegium és egyes bíróság zsarnoki és alkot- 
mányos kormányrendszerek alatt mindig és mindenütt békessé- 
gesen megfértek egymás mellett s ha a szabadelvüség szem- 
pontjából ÍR szabad e kérdéshez hozzászólni: akkor is az egyes 
bírói rendszer mellett kell szót emelnünk, mert a szabadelvüség 
mint az individuális érvényesülés rendszere mindig és minde- 
nütt kénytelen az egyént, az egyest előtérbe helyezni. 

Szabadjon ezek után azokra is reflectálnom, melyek az 
egyes bírósági rendszer ellenében a semmitöszék, a legfőbb 
ítélőszék és a kir. ítélőtábla által azon alkalomból felhozattak^ 
midőn az igazságügyi mínisterium 1871-ben a képviselőház 
huszonötös igazságügyi szervező bizottságának azon indítványa 

folytán, hogy az egyes bírák hatásköre 5000 forintig, világos 
adóssági perekben határozatlan összeg erejéig, ingatlanoknál 
pedig 50 holdig kiterjesztessék, a felső biróságokhoz kérdést 
intézett az iránt : forognak-e fenn s ha igen, mily aggályok az 
egyes birósági hatáskör ilyetén kiterjesztése ellen? Mind a 
liárom felsőbb fórum a képviselőház igazságügyi bizottságának 
indítványa ellen foglalt állást ? 

A semmitőszék ellenvéleményének súlypontját azon körül- 
ményre fektette, hogy hazánkban szabatos és kimerítő törvé- 
nyek biztos vezérfonalat nem nyújtanak, kifejlett állandó tör- 
vénykezési gyakorlatunk nincs s nem remélhető, hogy az állam 
rendelkezésére elégséges számban találhatók legyenek teljesen 
képesített s így gyakorlatilag kellő jártassággal biró oly egyé- 
nek, kik az egyes biró föladatának, kivált ha a hatásköre kiter- 
jesztetnék, minden irányban megfelelhessenek. 

A legfőbb ítélőszék és a kir. ítélő tábla saját tapasztalatára 
támaszkodva, az egyes bírói hatáskör kiterjesztését főleg azért 
ellenezte, mert az egyes bíróságok határozatai részint alaksze- 
rűség hiánya, részint a törvény helytelen alkalmazása folytán 
fölebbvitel útján legtöbbnyire megváltoztatnak vagy megsem- 
misíttetnek s mert az egyes bírói hatáskör kiterjesztését a 
közvetlen szóbeli eljárás alapelveivel homlokegyenest ellenke- 
zőnek vélték. 

Ma már bizonyítást nem igényel, hogy az egyes bírói rend- 
szer a szóbeliséggel nem ellenkezik, mert hisz mindenütt, a hol 
ez behozatott, egyes bíróságokkal is találkozunk. 

Azon ellenvetés pedig, hogy az állam rendelkezésére képe- 
sített egyének elegendő számban nem állandnak, jogosult lehe- 
tett 1871-ben, midőn az 1869. évi IV. törvényczikknek a bírói 
képesítésre vonatkozó rendelkezései az idő rövidsége miatt 
hatásukat még nem érvényesíthették; de ma, midőn az új 
bírósági rendszer tizenhatodik évét éli, midőn a bírói pályára 
lépő jogász harminczadik életéve előtt a bírói legalsóbb gradust 
is alig érheti el és 6 — 8 évet tölt gyakornoki és jegyzői álláson, 
míg bíróvá léphet elő, ama ellenvetés aligha állhatja meg a 
tüzpróbát. Még az 1872-íki első szervezés alkalmával is számos, 
birói képesítéssel nem biró tisztviselőt kellé biróvá kinevezni, 
ámde a lefolyt tízenhat év alatt ezek legnagyobb része már 

kiérdemült s a concurrentia^ mint mondám^ oly nagy, hogy a 
képesített jogászoknak is évekig kell várniok^ míg a birói állást 
elérhetik. Ma tehát amaz ellenvetés már fel nem hozható s még 
kevésbbé lenne felhozható akkor, ha a birói qaalijBcatio szigo- 
rúbb föltételekhez köttetnék. A Budapesti Szemle 1886. évi 
júniusi számában Csorba Febenoz méltó aggodalommal con- 
statálja, hogy birói karunk magas szinvonala fönn nem tart- 
ható, mert a mai képzési rendszer nem fejleszt jó birákat, söt 
oka még annak is, hogy a birói tiszt kellő betöltéséhez szük- 
séges ismeretek és tulajdonságok a legjobb akarat mellett sem 
fejlődhetnek ki. 

Az Ügyvédek Lapja folyó évi 2. számában Aliquis kiemeli 
ama jelenség hátrányos következményeit, hogy a birói pályára 
ma tulnyomólag azon jogvégzettek lépnek, kik nem képesek 
vagy nem elég szorgalmasak arra, hogy a szigorlatokkal és az 
ügyvédi vizsgával megküzdjenek. 

A Jogtudományi Közlöny 1887. évi 5. számában e tekin- 
tetben következő statistikai adatokat találjuk ; 

Agyakorlati birói vizsgálatra jelentkezett: 1874., 1875., 
1877-ben senki; 1876-ban 3; 1878.ban 6; 1879-ben 28; 
1880 ban 36; 1881-ben 41; 1882.ben 51; 1883-ban 67; 
1884-ben 47; 1885-ben 89 és 1886-ban 100. Minek kulcsa az 
enyhe eljárásban rejlik. 

Ezen egyre növekvő baj csak a birói és ügyvédi quahficatio 
egyenlővé tétele által orvosolható, mit Szbntgyöröyi Imbe 
curiai tanácselnök úr ugyané tárgyról tartott előadásában szin- 
tén kiemelt. 

Ha tehát a birói képesítettség ellen kifogás emelhető, ezen 
kifogás ma csupán általánosságban, az egész birói karral szem- 
ben állhat me^, mert hisz a képesítés egyes és társas bírónál 
egészen egyenlő, de ama kifogás semmi esetre sem állitható föl 
az egyes vagy társas birói hatáskör kiterjesztése vagy megszo- 
rítása indokául. 

Azon körülményből pedig, hogy szabatos és kimerítő tör- 
vényeink nincsenek, csupán az következik, hogy a judicatura 
ingatag egyáltalán s ez áll úgy az egyes, mint a társas bíróságra 
nézve is, s ha a legfőbb ítélőszék a múltra vonatkozólag kár- 
hoztató ítéletet volt is kénytelen az egyes bíróságokra mondani, 

mert határozataik nagyrészt megváltoztatnak vagy megsemmi^ 
BÍttetnek; ha a jövőbe lát vala^ bizonyára módosította volna 
véleményétemért ime azl872-iki statistíkai adatokból látjuk, 
hogy ez évben 12,842 társas bírósági itélet felebbeztetett 
s ezek közül helybenhagyatott 8755, tehát 680/0; 1873-ban fe- 
lebbeztetett 14,100 társas bírósági itélet s ezek közül helyben- 
hagyatott 9638, tehát szintén 68%. Ezzel szemben 1 872-ben 
felebbeztett 37,204 egyes bírósági itélet, helybenhagyatott 
23,476, tehát 63Vo; 1873-ban pedig felebbeztetett 44,123 
egyes bírósági itélet, helybenhagyatott 29,425, tehát 67%. 
1872-ben tehát 63%, 1873-ban 67o/o helybenhagyott egyes 
bírósági itélet áll a 68^/0 helybenhagyott társas bírósági ítélet- 
tel szemben. Ez idő óta, sajnos, sehol sem találtam adatokat^ 
melyeket az összehasonlításra felhasználhattam volna. Kísérle- 
tet tettem azonban 1884 végén az azon évre vonatkozó adatok- 
nak magánúton való megszerzésére. Értesítést kaptam barátaim 
és ismerőseimtől 14 törvényszék és 52 járásbíróság ügyforgal- 
máról, melyek az 1874 és 1873-ikí adatokkal egészen egyenlő 
eredményt tüntettek elő. A 14 törvényszéktől felebbezett ítéle- 
tek közül helybenhagyatott 69^/o, az 52 járásbíróságtól felebbe- 
zettek közül 63%. 

Látjuk ezekből t. teljes-ülés, hogy a kimerítő és szabatos 
törvények hiánya egyenlően érezteti hatását úgy az egyes, mint 
pedig a társas bíróságoknál, valamint látjuk azt is, hogy a leg- 
főbb ítélőszék aggályait a tények megczáfolták, mert hisz a 
megváltoztatott ítéletek arányszáma az egyes bíróságoknál épen 
oly nagy, mint a mily nagy a társas bíróságoknál. 

Van azonban még egy körülmény, melyet a társas bírósági 
rendszer védői az egyes bíróságokkal szemben hangoztatnak, & 
ez az, hogy a nép jobban bízik a társas, mint az egyes bírósá- 
gokban, s hogy amazok működésében több a biztosíték, mint 
emezekében. 

Azt hiszem, hogy a bizalom és biztosíték mérvét legköny- 
nyebben akként határozhatjuk meg, ha figyelmünkre méltat- 
juk, hány concret esetben nyugodtak meg a felek az egyes biró^ 
hány esetben a társas bíró eldöntésében? Erre nézve 1872böl 
és 1873-ból következő adatok állanak rendelkezésünkre. — 
1872-ben az elsöfolyamodásu társas bíróságok hoztak 35,065 

Ítéletet, ezek közül felebbeztetett 12,842 tehát 36^/0, 1873-baii 
hoztak 31,063 ítéletet, felebbeztetet 14,100, tehát 45^/0; ellen- 
ben az egyesbiróságok 1872-ben 430,771 ítéletet hoztak, melyek 
közül csupán 37,204, tehát 9Vo felebbeztetett, 1873-ban pedig 
hoztak ugyanezen bíróságok 524,115 ítéletet, melyek közül 
44,123, tehát csupán 8^/o felebbeztetett. A társasbiróság ítéleté- 
ben tehát 1872- és 1873-ban minden száz eset közül 64 illető- 
leg 55 esetben nyugodtak meg a felek, míg ugyanazon években 
az egyes bírósági határozatot megnyugtatónak találták 91, 
illetőleg 92 esetben. Az előny tehát az egyes bíróság felé hajlik. 

S ha még a történelmi fejlődésre, a traditiókra is akarunk 
reflektálni s a szolgabírónak esküdt társához való viszonyát 
feszegetjük, könnyen meggyőződhetünk arról, hogy a szolga- 
bíró tulajdonképen egyedül ítélt s az esküdttárs szerepe semmi- 
vel sem volt fontosabb, mint amilyen ma az egyes bíró mellé 
beosztott jegyzőkönyvvezetőé. Ha pedig a szolgabírónak talán 
uri passiói mellett az igazságszolgáltatás magasztos functióinak 
betöltéséhez nem volt ideje, akkor a bíráskodást az esküdttárs 
egyedül végezte és a szolgabíró megelégedett azzal, hogy az 
ítéletet neve aláírásával approbálja. 

A múltban tehát találhatunk ugyan bizonyítékot arra, 
hogy voltak ügyek, melyek mindig coUegialís elintézést nyertek, 
ezek közé azonban a szolgabíró elé utalt ügyeket sorozni nem 
lehet, hacsak föl nem tételezzük azt, hogy az idősebb jogászok, 
kik a szolgabírónak eskűdttársával való eljárását átélték, ben- 
nünket ama eljárásnak imént jelzett ismertetésével tévútra 
vezetni akarnak. Én amaz eljárásról eddigelé mindenkitől, akit 
megkérdeztem ezt az ismertetést kaptam. 

Ha mindezekből a következtetést levonjuk t. teljes ülés^ el 
kell ismernünk, hogy akár a megbízhatóság, akár az alaposság 
és tudományosság lebegjen is szemünk előtt, az egyes bírót a 
társas bíróval egyenlő színvonalra kell állítanunk. Ha már 
most e tekintetben különbséget egyes és társas bíróság között 
nem tehetünk, ha kétségtelen az, hogy az egyes bírói eljárás 
gyorsaságánál fogva a társas bírói eljárás fölött előnyben van, 
ha figyelembe veszszük, hogy a jó igazságszolgáltatás egyik első 
ismérve az, hogy gyors és olcsó legyen : nem fogadhatunk el 
rendszerül mást, mint az egyes bírói rendszert. 

Vegyük már most mindezekhez fontolóra azt is, hogy szá* 
mos ügy egyezségileg, számos a felek meg nem jelenése folytán 
nyer elintézést: vajon mire való ezekhez a tanács és ülé8?s 
aztán ki nem tudja azt^ hogy a társas birósági eldöntés súly- 
pontja rendszerint az előadáson fekszik. Statisztikai adatokkal 
ugyan nem igazolhatnám, de tapasztalásból ki merem mondani* 
hogy az ügyeknek legalább 90 százaléka az előadó véleményé- 
nek elfogadása által döntetik el, ami nem jelent mást, mint azt^ 
hogy a társas biróság elé utalt ügyekben is majdnem mindig 
tényleg egy biró dönt, t. i. az előadó. 

Ha a peres eljárás súlypontját az egyes biróságokra fektet* 
tük s egyes biró által ellátandónak jeleztünk minden vagyon* 
jogi pert, mely bizonyos érték vagy összeg erejéig támasztatott, 
kérdés: miként nyerjenek a birtokperek elintézést? Szerény 
nézetem szerint ezek is minden aggodalom nélkül bízhatók az 
egyes biróságokra. A peranyag és a bizonyítékok itt is teljesen 
azonosak a bizonyos meghatározott összeg iránt folytatott 
perekben előhozható bizonyítékokkal, az eljárási szabályok 
ugyanazok és a biró képesítése sem szenved változást, nÍBcs 
tehát ok, mely a társas bírói eljárást indicálná. A birtokperek- 
nél mindazáltal a rendhagyó eljárás egy különös faját tartanám 
behozandónak. Természetesnek, helyesnek és jónak tartjuk, 
hogy például váltó-alapján az ellenfél meghallgatása nélkül 
fizetési meghagyás bocsáttassék ISi, hogy közjegyzői okirat 
alapján végrehajtás intéztessék; eszünk ágában sincs a birósági 
és hatósági közokiratok végrehajthatósága fölött kételkedni: 
ellenben a közhitelességü telekkönyvekkel szemben tartózkodók 
vagyunk. Ha a közhitel-telekkönyv feljegyzései kétségkívül fen- 
állóknak és valóknak tekintendők mindaddig, míg nem törültet- 
tek B ha a telekkönyv közokirat : akkor meg kell adni neki azt a 
sanctiót, melylyel minden közokiratot törvényeink fölruháznak, 
t. i. a végrehajthatóság sanctióját : 

Ez alapon tehát a telekkönyvi tulajdonos feljogosítandó 
lenne arra, hogy a telekkönyvi bejegyzések alapján ezen bejegy- 
zéseknek megfelelő birósági rendelet kibocsátását kérelmezhesse ; 
ezen rendeletben meghagyatnék alperesnek, hogy a birtokot 
vagy használatot a telekkönyvi feljegyzéseknek megfelelőleg 
felperesnek adja át, vagy pedig a bírói rendelet ellen kifogáso- 
ld 

knt érvényesítBon s csak ha kifogásokat érvényesít, lenne helye 
eontradictatorÍQs eljárásnak, mert minek lepyen akkor per^ ha 
perre okvetlenül szükség nincs? Vagy nem anomalia-e az, hogy 
a jelzálogos hitelező, a zálogjoggal biztosított követelés érvé- 
nyesítése végett adósát előbb perrel köteles megtámadni ? Hisz 
a zálog fogalmában fekszik, hogy a zálogjog tulajdonosa nem 
fizetés esetén magát a zálogtárgyból kielégítheti. A jelzálog fen- 
állása közokirattal, t. i. közhitelességü telekkönyvvel igazoltat- 
ván, bírói rendelet kibocsátásának lenne helye, melyben bíróilag 
megengedtetnék a hitelezőnek, hogy magát a zálogtárgyból 
kielégíthesse, ha az adós bizonyos határidő alatt nem özet, 
vagy pedig a bírósági rendelet ellen kifogásokat nem érvényesít. 
Ha a bírtokperekre és az ingatlanokra vonatkozó telekkönyvi - 
leg feljegyzett jogokra nézve más eljárást statuálunk, a köztelek- 
könyvek közokirati minőségét és közhitelességét tagadjuk meg. 
Mint látjuk, az anyagi javakra vonatkozó perek minden 
faja czélszerüen és okszerűen utalható az egyes bíróságok elé. 

Készségesen elismerem én, hogy a társas bírói eldöntés a 
fölhozott érvek és okok daczára is mindig nagyobb megnyug- 
vást fog kelteni akkor, ha az egyes bírói eljárásban a felek bár- 
melyike meg nem nyugodván, felebbezéssel élt. Ám járjon el 
coUegium akkor, midőn az egyes bíró eljárása ellen kifogás emel- 
tetett ; vagyonjogi perekben mindaddig, míg ez az eset be nem 
állott) acoUegium eljárása teljesen fölösleges munka és erőpazarlás. 

Mindazáltal már az első fokon is társas biró által eldön- 
tendőnek tartok oly ügyeket, melyekben nem vagyonjogi kérdé- 
sekről, nem anyagi javakról, hanem az egyén erkölcsi javairól 
van szó. 

így például társas biró elé sorolnám a házassági válópere- 
ket, a gyermekek törvényességének vagy törvénytelenségének 
kérdését, az apai hatalom korlátozására, kiskorúság-meghosz- 
szabbításra, gondnokság alá helyezésre s hitbizományokra 
vonatkozó kérdéseket és egyéb ide sorozható ügyeket. Nem 
azért, mintha az egyes biró eljárásnak pontosságában és ala- 
posságában kétkedném, hanem azért, hogy ezen ügyeknél a 
felek elhamarkodása elé akadály gördítessék. Vegyük bármelyi- 
két e kérdéseknek s látni fogjuk, hogy ezekben többről van 
szó, mint bármily magasra tehető anyagi vagyonról. Ezen kér- 

dések eldöntésétől Bokszor generátiók jóléte, minden esetben az 
érdekelt felek egész életére kiható rendelkezés függ. Az egyes 
birói gyors eljárás gyakran elősegíthetné a feleknek talán meg- 
gondolatlanságból, talán könnyelműségből tett oly lépéseit, 
melyek rájuk elhárithatlan romlást hozhatnának. Ily esetekben 
velem az ügyeket már első fokon is társas birói hatáskörbe utalni. 
A szabály tehát következőleg állíttathatnék föl : Az egyes 
bíróságok hatásköre az anyagi, a társasbiróságoké az erkölcsi 
javak fölötti bíráskodásra terjedjen ki. 

Az egyes és társas birói katáskör közötti határvonal elvi 
alapon ekként okszerűen szabály oztathatnék s megszűnnék azon 
önkényszerű felosztás, mely ma a czélszerűség révén a hatáskört 
bizonyos összegtől vagy értéktől teszi függővé. 

Megállapítván a birói hatáskört, a bírósági szervezet kér- 
désének megoldása nehézségbe többé alig ütközik. 

Az előadottak szerint első folyamodásulag az anyagi java- 
kat tárgyazó perekben egyes bíró, az erkölcsi javakra vonat- 
kozó perekben a kir. törvényszék, mint társasbiróság járna el. 
Ugyanez látná el mint társas bíróság az egyes bíróságtól hozzá 
felebbezett ügyeket, melyek előtte eldöntés előtt a bizonyítékok 
teljes reproducálása mellett tárgyaltatnának. 

A kir. ítélő tábla járna el mint felebbezési fórum mindazon 
perekben, melyek első folyamodásulag társas biróság elé utal- 
vák és gyakorolná a revisiót in jure az anyagi javakra vonatkozó 
összes perekben mint legfőbb ítélőszék. 

A kir. Guria elé tartoznék a revisio az erkölcsi javakra 
vonatkozó összes perekben. Az a kérdés merül már most fel, 
hogy a bírói hatáskör ilyetén szabályozása mellett szükséges-e 
a királyi táblát decentralizálni ? 

Ha az első folyamodásu bíráskodást egyes bírák gyakorol- 
ják és a kir. törvényszékek felebbezési forumokká válnak : akkor 
decentralisatio nélkül is, azonnal több mint 60 felsőfolya- 
modásn bíróságunk lesz s minthogy a vagyonjogi perekben a 
kir. tábla a legfelsőbb bírói hatóságot fogja gyakorolni, már 
az igazságszolgáltatás elvi egységének és egyöntetűségének 
biztosítása is megköveteli, hogy a decentralísatíónak ellene 
mondjunk. 

Igaz, hogy a kir. tábla aránytalanul tulterheltetnék a kir. 

Caríával szemben, mert míg amaz az összes vagyonjogi perek 
legfelsőbb fomma lenne, a kír. Gariához a polgári peres 
ügyek közül vajmi kevés jutna. Ezen az aránytalanságon azon- 
ban szerény nézetem szerint akként lehetne segíteni, ba a bűn- 
vádi ügyekben a mostani fölös számú kettős revisio helyett 
csupán egy revisio hozatnék be, melyet a kir. Guria lenne 
hivatva gyakorolni. Ekként a kir. tábla a polg. ügyek, a kir. 
Guria pedig a bűnvádi ügyek legfelsőbb fórumává alakulna át. 

Engedje meg ezek után a t. teljes-ülés, hogy a kérdésnek 
még egy kiváló fontosságú gyakorlati oldalát is megérintsem. 

Az új biróí szervezet megalkotásánál mindenki a szóbeli 
eljárásra gondol s másféle megoldási módról hallani sem akar. 

Ám ha az egyes és társas biróságí hatáskör mostani álla- 
potában hagyatik meg s az 500 frt értéket meghaladó ügyek és 
az összes birtokperek társas biróságok elé utaltatnak : akkor 
nem kerülhetők el 

1. az első folyamodásu törvényszékeknél a jelenlegi birói 
létszám tetemes felemelése, 

2. a budapesti kir. itélö tábla decentralisatioja. 

Az első folyamodásu társas bíróságoknál tetemesen szapo- 
rítani kell a birói létszámot, mert a szóbeli eljárás mellett nem 
lesz lehetséges óránkint 10 — 20 pert előadni, mint ma; hanem 
egy-egy tárgyalás fog majd órákat igénybe venni, mint ezt az 
esküdtszéki és bűnvádi szóbeli tárgyalásoknál ma is látjuk. 

A kir. ítélőtáblát pedig decentralisálni s helyette 8 — 12 
kerületi táblát szervezni kellend, hogy a felebbezett ügyek 
szóbeli tárgyalására a felek minél közelebb találják a felsőbb 
forumot. 

A birói létszám tetemes felemelése és 8 — 12 ker. ítélőtábla 
szervezése pedig az igazságügyi budget figyelemre méltó föleme- 
lését vonná maga után. 

Az igazságszolgáltatás követelményeit nem szabad ugyan 
az állam fiscálís érdekei miatt elhanyagolni, de nagy kérdés ; 
vajon eltürí-e az igazságügyi budget tetemes felemelését az 
állam általános pénzügyi helyzete akkor, midőn lépten-nyomon 
a gazdálkodást kell hangoztatnunk, mert viszonyaink bennün- 
ket erre kényszerítőleg utalnak ? 

Épen ezért t. teljes-ülés attó^ tartok, hogy a társas birósá- 

gokra fektetvén a súlyt már az első fokon, a szóbeliség behoza- 
tala és ezzel együtt a bírói szervezet állandósítása iránti óhaj 

még nagyon sokáig píum desíderium fog maradni, mert realizá- 

» 

lásának útjában áll az állandó pénzügyi krisís. 

Ha ellenben az egyes bírói rendszer fogadtatnék el alapul, 
akkor a reform útjában financiális akadály nincs, mert hisz az 
egyes bírósági rendszer életbeléptetése esetén egész mostani 
bírósági szervezetünk változatlanul maradna meg, csupán 
néhány törvényszék, és a marosvásárhelyi kir. tábla lenne fel- 
oszlatandó s ezek helyett az egyes birák száma szaporítandó. 

Szólanom kellene még főleg a házassági válóperekről, a 
telekkönyvi és hagyatéki ügyekről és a végrehajtási intézmény- 
ről, azonban már is sokáig vettem igénybe a t, teljes-ülés türel- 
mét s így ezekre vonatkozólag csupán annyit jegyzek meg, hogy 
e tekintetben a dr. Herczegh Mihály egyetemi tanár úr által 
előadott nézetek és az én álláspontom között elvi eltérés nincs. 
(Éljenzés). 

Elnök Csemegi Károly: Nagyon helyesen jegyezte meg a 
felolvasó úr, hogy a kérdésnek minden oldalról megvilágítása 
ennek a szempontnak a felfejtését is igényelte. Elemeit tette le 
a felolvasó úr egy, más államokbán is különböző szempontokból 
tárgyalt kérdés, az egyes bírósági rendszer, megvitatásának. Én 
természetesen itt részletesen nem foglalkozhatom e kérdéssel. 
Annyit azonban hosszú gyakorlatom alapján s a jelenlegi ténye- 
zőkkel való összeköttetésemnél fogva is megnyugvással konsta- 
tálhatok, hogy e rendszer valószínűleg aktualitással jelenleg 
nem bír. 

Érdekes és régi vita ez, mint méltóztatnak tudni. Már az 
angol szervezet alapján, Európa többi részeire nézve is írány- 
adólag, a kimeríthetőség alaposságával tárgyalta Bentham, tár- 
gyalták mások is. írattak czáfolatok pro és contra. Az eredmény 
azt mutatja, hogy — Anglia kivételével — Európa egyik állama 
sem fogadta el az egyes-bírósági rendszert. Ott, hol századokon 
át fejlődött a bírósági intézmény, hol a bíróságban a bírói szel- 
lem már meghonosodott és magas fokra juttatta a bíró kikép- 
zését, a bíró szellemét, lelkületét és irányát; a hol tehát a lehető 
legnagyobb megnyugvással lehetett volna az egyes-bíróra bizni 

a pereket, valamennyi állam, szabad és nem szabad : mai napig 
mind refusirozta az egyes-birósági intézményt. Es szabad legyen 
hamarjában épen Angliának legszabadelvübb és legkiválóbb, 
Anglia történetében balhatatlan emlékezetű Lord Broughamra 
hivatkoznom, ki mint a Privy Gouncil tagja, mely biróság tud- 
valevőleg társas-bíróság, ezeket monda egy munkájában : hét 
éve, hogy e legfelsőbb biróság tagja, és soha, egyetlen egyszer 
sem volt alkalma, hogy birói székéből felállva, meg ne győző- 
dött volna, hogy az ügy, mely elintéztetett, nem intéztetett volna 
el oly jól, ha kizárólag ő maga lett volna a biró. Es legyen sza- 
bad nekem hivatkoznom arra, hogy habár a legbehatóbban és 
a legvégsőig menő lelkiismeretességgel kutatom mint biró az 
ügyek állását: birótársaim közbeszólása nélkül, ha magam 
intézném el az ügyeket, számos esetben igazságtalan i télét 
jönne létre. 

Ami a költséget illeti, erre igen gyakran hivatkoztak, utóbbi 
időben többször, mint azelőtt; fájdalom, csaknem divattá lett, 
hogy mi magunk az igazságügy férfiai előállunk a költségek 
kérdésével, tápot nyújtva azoknak, kik ezen eszmét nem az 
igazságügy fejlődésére, hanem annak ártalmára ragadják meg. 
Szabad legyen jeleznem, hogy valószinüleg még ezen kérdés 
megvitatása folyamán alkalma fog nyilni a t. Jogászegyletnek 
egy oly értekezés meghallására is (Éljenzés), amely értekezésből 
minden kétséget kizárólag ki fog tűnni, hogy Magyarország 
birói szervezetének helyes alapokra való visszavezetése által 
tömérdek oly költség kiméltethetik meg, mely most nem az 
igazságügy javítására és előmozdítására, hanem az igazságügy 
depravatiójára szolgál. Nekem szent hitem és meggyőződésem 
— tapasztalati adatokból beszélek — , hogy ha a bírósági szer- 
vezet egy helyes rendszerre vezettetik vissza, a kir. tábla decent- 
ralízatiója mellett is a mostani költségekkel szemben csak igen- 
igen csekély költség-emelés kívántatik, ha mindazon ügyek, 
melyek nem* képezik bírói elintézés tárgyát, a bíróságtól elvo. 
natnak, és ha mindazon költségek, melyek most színleg a bírás- 
kodásra fordíttatnak y de tulaj donkép a biráskodás megrontását 
eredményezik, megkíméltetnek. 

Hogy csak egyet említsek, csak a leghelytelenebb szerve- 
zetnek következménye lehet, hogy a legfelsőbb bíróság büntető 

tanácsában alig van egy ülés, a melyben egy-két, gyakran több 
ügy elő ne fordulna^ hol két-három, söt vannak esetek, midőn 
négy-öt végtárgyalás is eredménytelennek mutatko zot. Ez egy 
igen figyelemre méltó dolog. Ez mutatja, mily lábra jutott a mi 
bírósági szervezetünk, hogy a birósági személyzet folytonos 
elfoglalása mellett mennyi erö fogyasztatik, mennyi ember 
idéztetik folytonosan, mennyi költség okoztatik és mennyi idő 
pazaroltatik eredménytelenül. Ha a szervezet helyes alapra lesz 
fektetve, ha egyátalában az ország komolyan fog gondolni az ö 
igazságügyére, ha egész nagyságában fel fogja tudni fogni, hogy 
mit tesz az, ha a biróság elveszi az egyik embertől a vagyonát 
és odaadja a másiknak; hogy mit tesz az, hogy egy ember meg- 
foBztatik személyes szabadságától és becsületétől, holott az 
az ember talán ártatlan; hogy mit tesz az, ha a társadalom 
megfő sztatik a garantiától, hogy az ártalmas ember ártalmat- 
lanná fog tétetni : ha mindezen kérdések méltányoltatni fognak 
es fontosságához mérten fog a szervezet létrejönni, meg fogjuk 
látni, hogy oly végtárgyalási jegyzőkönyvek nem fognak készít- 
tetni, melyeknek főtartalma a vádlottak és tanuk vallomásaira 
nézve a tidetto»^ s végtárgyalás megsemmisítése nem lesz foly- 
ton szükséges. Már ebből is egy igen nagy megtakarítás hára- 
molaék az igazságügyre, és maga az igazságszolgáltatás is lénye- 
gesen javulna. 

Engedelmet kérek, hogy szabadságot vettem magamnak 
hosszasabban szólni (Halljuk ! Halljuk !) a tárgyhoz. Az egylet- 
ben határozatok nem hozatnak, és nem állhattam meg, hogy rá 
ne mutassak arra, hogy nem a mi hivatásunk a financiális kér- 
dések előtérbe tolása az igazságügyi szempontok rovására. Azt 
hiszem, hogy még a legnagyobb pénzügyi szükségben is érezni 
fogja Magyarország azon jótétemények nagyságát, melyeket egy 
jól rendezett igazságszolgáltatás nyújt, és még ha netalán költ- 
ségtöbbletre volna is szükség, érezni fogja az ország, hogy ez 
i^^en csekély mérvre olvad le a feladat fontosságával szemben. 
Nem marad egyéb hátra, mint hogy a t. értekező urnák 
köszönetet mondjak az egylet nevében, hogy ide fáradott és 
ezen vitában részt vett. (Éljenzés.) 

A „MAGYAR JOGÁSZEGYLET" KIADÁSÁBAN megjelentek és 
PFEIFFER FERDINÁND könyvkereskedésében (IV. Szervita-tér) kaphatók: 



Értekezések. 

I. IgazságSBolgáltatásank és köslgasg^atásiuik refonnja. Irta 

Dr. DelVAdami Bezsö, 



II. A foanozia ügyvédség. Irta Dr. Jfcugy DezsÖ, 



III. Az életbistositás lényege és jogi természetfl. Irta Dr, J^eumamv 
Ármin. 



IV. A 12 éven alóli életkor és a büntetőjogi beszámitás. Irta Beh- 

sics Gusztáv. 

V. A vasnti jog jelenlegi érvényében. 'Irta Dr. Berich Károly, 
VI. A magyar Örökösödési jog tervezetének vezéreszméje. Irta 

Dr. Teleszhy István. 



VII. A közszerzeményi jog. Irta Dr. Jancsó György. 

VIII. Az ági öröklés fentartása. Irta Dr. Herozegh Mihály. 

IX. A magyar polgári törvénykönyv tervezete és a modem jog- 
tudomány. Irta Dr. DelV Adami Bezső. 

X. Az örök jog alapelvei a magyar polgári törvénykönyv terveze- 
tében. Az 1882. nov. 11. — deczember 4. ülésekben folytatott vita. 



XI. A büntető bíróságok szervezete és hatósági köre, tekintettel a 
magyar bűnvádi eljárás tervezetére. Irta Dr. Jellinéh Arthur. 



Xn. A büntető bíróságok szervezete és katósági köre, tekintettel a 
magyar bűnvádi eljárás tervezetére. Az 1883. mározius 19 — június l-ig 
folytatott vita. 

XIII. A polgári peres eljárás reformja. Irta Dr. J^'agy Dezső. 



XIV. A polgári peres eljárás reformja. Irta Dr. Emmer Kornél. 

XV. A polgári peres eljárás reformja. Irta Dr. PIÓSZ Sándor. 

XVI. A polgári peres eljárás reformja. Az 1883. évi november 17-től 
deczember l-ig folytatott vita. 

XVn. A polgári peres eljárás reforaja. Az 1883. deozember 1-töl 1 
január 28-ig folytatott vita. 



XVIII. A polgári peres eljárás reformja. Az 1884. márczias 12-től ápr 
7-ig folytatott vita. 

XIX. Uj irányok a magánjosban. Irta Dr, Schwarz Gusztáv. 



XX. Hussonkát levál as 1848.t«l 1854.i« terjedő időssakból. F 

olvasta 1884. nov. 22-én Dr, Tarnai János, 



XXI. Nataralismus a klliitetőjosban. Iita Bv. Heil Fausztifl. 



XXII. Telekkönyvi reformok. Irta Káplány Géza, 



XXin. Magánjogi oodifloatiónk ás régi Jogmnk. L 

Irta Dr, DelVAdami üezs 



XXiy. Wásetek a telekkönyvi reformról. Irta I&i Csillag Gywla. 



XXV. Telekkönyvi reformok. Irta Dr, Iinlini 



"^^^onrád, 

jíéxL tartott vita. 



XXVI. Telekkönyvi reformok. Az 1885. május ^ 

. . ■■ -f^. 

XXVII. Magánjogi oodifloatiónk és régi Joen:^| 

Irta w%^hlVAdanit J^ezs 



XXVin. Iiaokand védbeszédei. Irta Dr, Végiig 




XXIX. A törvényhatósági tisztviselők, W^-'M[^ keselő-s«emélyz«^t 
elleni fegyelmi eljárásról. Irta Dr^^jS^Ü^h Arthur, 




XXX. A deliotnm eoUeotivuni és a siKOb^i^A és ftsletsserfi bűn* 

'o "^ cselekmény ek tana. Irta Dr, Balo^^wknő, 

^^ XXXI. Ab örökség birtokbavételének főelve a magánjogi törvény. 
^^ ^ tervesetben. Irta Galamb István. 

Ö ^ XXXII. A polgári biróság szervezése. Irta Dr. Herczegh Mihály. 

•4^ XXXIV. A polgári bíróságok szervezéséről. Irta Tóth Gáspár. 

I. Németf osztrák és franozia nzsoratörvények. Fordították 

S Dr. Barna Ignácz és Dr. J^agy Dezső. 

'^ II. Olasz ügyvédi rendtartás. Az 1874. június 8-iki törvény az tig;. 

•t*^ védség és az ügyészség gyakorlásáról. Függelék : a kiegészitö kir. rendele: 

^ A képviselőházi bizottság indokolása. Ford. Dr. Dell* Adatni BezHi . 

Forditotta Dr, Barna Ignácz. 

FRANKLIN-TÁRSULAT NYOMDÁJA. 



